আপনারা যারা এই ভিডিওটি দেখছেন,
তাদের অনেকের করোনা ভাইরাসে আক্রান্ত হওয়ার সম্ভাবনা আছে।
বিশেষজ্ঞরা ধারনা করছেন,
বিশ্বের ৬০ থেকে ৭০ ভাগ মানুষ এই ভাইরাসে আক্রান্ত হতে পারে।
এখন সারা বিশ্বজনস্বাস্থ্যের জরুরী অবস্থা।
আপনি প্রথমেই হয়তো, এই জরুরী অবস্থা বুঝে উঠতে পারবেন না।
হঠাৎ   কিছুদিন পর দেখবেন,
আপনার পরিচিত কিছু মানুষ অসুস্থ।
এর কিছুদিন পর আসে পাশের সবাই।
মনে হবে,
হঠাৎ করেই এক ভয়ানক সময়, নেমে এসেছে আপনার চারপাশে।
বিশ্বে সর্বশেষ এই একই ধরনের পরিস্থিতি সৃষ্টি হয়েছিল
১৯১৮ সালে।
তখন স্প্যানিশ ফ্লু-র ভাইরাস ছড়িয়ে গিয়েছিল সারা পৃথিবীতে।
কিন্তু এই ছড়িয়ে যাওয়া নিয়ন্ত্রন করা সম্ভব।
১৯১৮ সালে,
যুক্তরাষ্ট্রের ফিলাডেলফিয়া শহর-কে সতর্ক করার পরও,
তারা সেটা আমলে না নিয়ে প্যারেড আয়োজন করে।
তার ফলে, তিন দিনের মধ্যে সব হাসপাতাল পূর্ণ হয়ে যায়।
প্রথম সপ্তাহেই, প্রায় সাড়ে চার হাজার মানুষ মারা যায়।
অন্যদিকে সেন্ট লুইস শহরটি,
প্রথম আক্রান্ত ব্যক্তি পাওয়ার দুইদিনের মধ্যেই
সকল স্কুল, খেলার মাঠ এবং চার্চ বন্ধ করে দেয়।
ফলে আক্রান্তের সংখ্যা বহুগুণে কমানো সম্ভব হয়।
একারণে আক্রান্তের সংখ্যা কমাতে আমাদের সরকার
বেশির ভাগ প্রতিষ্ঠান বন্ধ করছে।
এখন আমাদের নিজ নিজ জায়গা থেকে এগিয়ে আসার সময় এসেছে।
আমরা মনোবল নিয়ে এই কঠিন সময় মোকাবেলা করবো।
আমাদের কিছু সিদ্ধান্ত করোনা ভাইরাস ছড়িয়ে পড়া অনেকাংশে-ই কমাবে।
সেই সাথে আক্রান্ত মানুষের চিকিৎসা করার জন্য-ও চিকিৎসকরা মূল্যবান সময় পাবেন।
প্রথমেই আসে সামাজিক দূরত্ব।
একদম-ই জরুরী না হলে বাসা থেকে বের হবো না।
প্রতিনিয়ত কমপক্ষে ২০ সেকেন্ড সময় ধরে
সাবান দিয়ে হাত পরিষ্কার করবো।
এতে হাতে থাকা ভাইরাস মারা যাবে।
হাত না ধুয়ে, নাকে, মুখে বা চোখে-ও কিন্তু হাত দেয়া যাবে না।
ভাইরাস আক্রান্ত অঞ্চল থেকে অন্য কোন অঞ্চলে পৌঁছালে,
অবশ্যই পৌঁছানোর পর ১৪ দিনের জন্য নিজেকে আলাদা রাখবো।
সামাজিক দূরত্ব মেনে চলায়,
ঘর-ই ভাইরাস ছড়ানোর উৎস হতে পারে।
তাই নিয়মিত ঘর পরিষ্কার করবো।
যেহেতু শিশু এবং বয়স্কদের রোগ প্রতিরোধ ক্ষমতা কম,
তাই এই জরুরী অবস্থায়,
পরিবারের বয়স্ক এবং শিশুদের যথাসম্ভব পরিষ্কার কক্ষে রাখবো।
তাদের সুস্বাস্থ্যের দিকে বিশেষ মনোযোগ দিবো।
প্রতিদিন ৭ ঘন্টা করে ঘুম, স্বাস্থ্যকর খাবার গ্রহন নিশ্চিত করবো।
যাবতীয় ধুমপান থেকে-ও আমরা বিরত থাকবো।
এছাড়া বাসাতেই ধর্মীয় কাজ পালন করার চেষ্টা করবো।
আমরা প্রয়োজনের বেশি নিত্যপ্রয়োজনীয় দ্রব্য মজুদ করবো না।
ঠাণ্ডা মাথায় ভবিষ্যৎ নিয়ে পরিকল্পনা এবং আলোচনা করবো।
দীর্ঘ সময় ধরে ঘরে থাকার কারণে,
আমরা মানসিকভাবে বিপর্যস্ত হয়ে পড়তে পারি
সেই সাথে বিভিন্ন সংবাদ দেখে বা শুনেও মানসিক চাপ সৃষ্টি হতে পারে।
এসময় মানসিকভাবে সুস্থ থাকাটা সবচেয়ে বেশি জরুরী।
তাই অনলাইনে বা ফোন কলের মাধ্যমে
কাছের মানুষদের খোঁজ খবর নেয়ার চেষ্টা করি।
তাদের মানসিক স্বাস্থ্যের খেয়াল রাখি।
সুস্থ সবল ও কম বয়স্করা,
আঞ্চলিক সমাজসেবা মূলক সংগঠনের সাথে যুক্ত হয়ে
সমাজ সেবায় এগিয়ে আসতে পারি।
আর যারা প্রত্যক্ষভাবে সংযুক্ত থাকতে পারবো না
তারা-ও আর্থিক বা অন্যান্য পরোক্ষ সহযোগিতার মাধ্যমে
সাহায্যের হাত বাড়িয়ে দিতে পারি।
এই সঙ্কটাপন্ন অবস্থায়
আমরা আমাদের আশেপাশের দুর্বল,  অপরিচিত একা মানুষদের পাশে দাড়াই।
আমাদের প্রজন্মের জন্য এই সময় একটি পরীক্ষা।
সচেতনতার সাথে  সামাজিক দূরত্ব বজায় রাখাই হতে পারে
আমাদের এই যুদ্ধ জয়ের হাতিয়ার।
আমরা করবো জয়
